**פרק שלישי: חיים בסביבות חיים**

**סביבות חיים מגוונות**

**במבט חדש לכיתה ו**

**היקף יחידת הלימוד:** 2 שיעורים

**עמודים:** 278 - 281

# מטרות

* להשוות בין סביבות חיים ולהסיק מסקנות על הדומה והשונה ביניהן.
* לאסוף ולעבד מידע ממקורות שונים ברשת ולייצגו בדרכים מגוונות.
* לארגן נתונים בטבלה שיתופית מקוונת ולהסיק מסקנות.
* להסביר מדוע על פני כדור הארץ קיים מגוון גדול מאוד של סביבות חיים.

# מהלך השיעור על פי מרכיבי מעגל הלמידה

## פתיחה

יחידת לימוד זו מתמקדת במשמעות המושג סביבת חיים ובמגוון הרב של סביבות חיים. הרבגוניות המאפיינת את סביבות החיים היא פועל יוצא של יחסים מורכבים בין מרכיבי הסביבה החיים ושאינם מן החי.

* פותחים את השיעור בהצגת הסרטונים [סביבות חיים](https://www.youtube.com/watch?v=LYMPyPJDpbM), [זמן מדבר](https://www.youtube.com/watch?v=6cPxqaJimLc), [יערות גשם](https://www.youtube.com/watch?v=dEL57ErVgIU), [יער הגשם](https://www.youtube.com/watch?v=OEuF2om_THg).

שואלים שאלות לברור ידע מוקדם בנושא:

* אילו סביבות חיים פגשתם בסרטונים?
* מהם המאפיינים של כל אחת מסביבות החיים?
* אילו מרכיבי סביבה בונים כל סביבת חיים?
* במה דומות סביבות החיים זו לזו ובמה הן שונות?
* בכל סביבות חיים ישנם מרכיבי סביבה חיים ושאינם מן החי. מה הסיבה להבדלים ביניהן?
* הביאו דוגמאות ליצורים חיים בסביבות החיים השונות.
* מדוע לא פגשתם את אותו יצור חי בסביבות חיים רבות? הסבירו.

## התנסות

עונים על המשימה **במה דומות ובמה שונות סביבות החיים**? בעמוד 278.

במשימה עורכים הבניה של העיקרון המדעי אחידות ושוני בהקשר לסביבות חיים. תהליך ההבניה של העיקרון נעשה בשני שלבים: א. חקירת סביבות חיים ב. השוואה בין סביבות החיים.

חלק א של המשימה נעשה ברמת הקבוצה. אפיון סביבת החיים נעשה על פי ההיבטים הבאים: מרכיבי הסביבה (חיים ושאינם מן החי) וקשרי קיום בין יצורים חיים.

* משימה זו מזמנת שימוש במיומנויות מידעניות כגון: [**איסוף מידע, ארגון ועיבוד מידע, הערכת מידע והצדקתו**](https://www.matar.tau.ac.il/?page_id=11499)**.** להוראה מפורשת של המיומנויות מומלץ לפנות לתת מדור **מיומנויות חשיבה מסדר גבוה** במדור **מיומנויות ותהליכי חשיבה** באתר מט"ר.

חלק ב של המשימה נעשה ברמת הכיתה. עורכים בין סביבות החיים שנחקרו בחלק א של המשימה. הקריטריונים להשוואה הם ההיבטים שעל פיהם נחקרו סביבות החיים בחלק א. את ההשוואה מומלץ לערוך בטבלה מקוונת שיתופית המאפשרת סיכום הנתונים של כל תלמידי הכתה.

המסקנות שעולות מההשוואה היא שבכל סביבות החיים יש מרכיבים חיים ומרכיבים שאינם מן חי. כמו כן, בכל סביבת חיים מתקיימים קשרי קיום בין יצורים למרכיבי הסביבה - זוהי האחידות. סביבות החיים נבדלות זו מזו בביטוי שיש למרכיבי סביבה למשל, במיני היצורים החיים, בטמפרטורה, בזמינות המים וכדומה.

## המשגה

עונים על משימה אוריינית **מגוון סביבות** חיים, עמוד 280.

עונים על שאלות בעמוד 281.

קוראים על **מערכות אקולוגיות** בתבנית **היודעים אתם ש,** עמוד 281. כדאי להתמקד בהקשר זה במושג **מערכת** המוכר מתחום המערכות הטכנולוגיות. מערכת אקולוגיות היא מערכת טבעית שיש לה מאפיינים דומים לאלה של מערכת טכנולוגית (מרכיבים שמקיימים ביניהם יחסי גומלין).

## יישום

מתכננים סביבת חיים חדשה (שלא קיימת במציאות) ובונים מודל ממשי של סביבת חיים זו.

* משחק: [מי עבר כאן](http://kids.gov.il/sababa/sababa_pool/pages/3850).
* משחק: [מִצאו את ההתאמה](http://kids.gov.il/sababa/sababa_pool/pages/3849).

תנו דוגמה לסביבת חיים באזור מגוריכם. כתבו לפחות שלושה מאפיינים של סביבת חיים שמתקיימים בסביבה זו.

* מומלץ להיכנס לאתר [**במבט מקוון**](https://mabatmekuvan.ramot.org/ramot-heb) (מנויים), למשימות**:**

**נמלת האש הקטנה פלשה לישראל** המשימה עוסקת במין הפולש נמלת האש הקטנה - הכרת הנמלה והשפעת פלישתה לסביבות חדשות על האדם ועל מגוון המינים.

מומלץ להיכנס **למשימות אוריינות** באתר מט"ר: **המיינה מין פולש, ציפורים וחקלאות, להציל את יערות הגשם**. המשימות מציגות סיפורים אותנטיים המדגימים את התופעה של הכחדת מגוון המינים, פלישתם לסביבות חדשות והשלכותיהם על האדם והסביבה.

## סיכום ורפלקציה

* סיכום אישי לשיעור: משפט אחד או שניים על הנלמד בשיעור.
* מה למדתי בשיעור?
* מה תרמה לי העבודה השיתופית?
* מה השיעור חידש לי?
* כיצד למדתי ומה אהבתי בשיעור?